1. ΠΡΟΕΔΡΙΚΟΝ ΔΙΑΤΑΓΜΑ της 27 Μαΐου/1 Ιουν. 1927 (ΦΕΚ.Α΄  104) Περί διοικήσεως του Εμπορικού Ναυτικού. Επιθεώρησις Εμπορικού Ναυτικού Άρθρ.9.-1-2.(Αντικατεστάθησαν δια των διατάξεων του άρθρ. 3 του Α.Ν. 28/30 Οκτ. 1935, κατωτ.αριθ.2). 3.Πάσα επιθεώρησις ενεργείται κατόπιν διαταγής του Υπουργού. Άρθρ.10.-1.Η επιθεώρησις περί ης το προηγούμενον άρθρον περιλαμβάνει το σύνολον των αναγομένων εις την διοίκησιν του Εμπορικού Ναυτικού καθηκόντων των κατά τόπους υπηρεσιών, πλην εάν περιορίζεται δια της διαταγής του Υπουργού η έκτασίς της. Άρθρ.11.-1.Αι κατά τόπους υπηρεσίαι του εμπορικού ναυτικού εκτελούν καθ’ όσον αφορά τα εις τούτο καθήκοντά των τας διαταγάς του επιθεωρητού κατά την διάρκειαν της επιθεωρήσεως. 2.Ο επιθεωρητής διεξάγων τα καθήκοντά του δύναται να ασκήση πάσαν εξουσίαν του λιμενάρχου διοικητικήν και ανακριτικήν, αναγκαίαν δια την εκπλήρωσιν της αποστολής του, του προσωπικού της υπό επιθεώρησιν υπηρεσίας, των πλοιάρχων και παντός άλλου υποχρέου οφειλόντων προς τον επιθεωρητήν οίαν προς τον λιμενάρχην ευπείθειαν. Δύναται ωσαύτως ο επιθεωρητής προκειμένου περί λιμενάρχου είτε λιμενικού αξιωματικού παρά προξενική αρχή είτε υπαλλήλου λιμένος να υποκαταστήση αυτοπροσώπως τούτον, εφ’ όσον είναι ανώτερος ή αρχαιότερος, η και να αντικαταστήση τούτον δια του νομίμου αναπληρωτού του ή και να λάβη παν άλλο έκτακτον μέτρον εν αναμονή των διαταγών του Υπουργού, προς ον αναφέρεται τηλεγραφικώς. Άρθρ.12.-1.Ο επιθεωρητής επί τη επιθεωρήσει εκάστης υπηρεσίας υποβάλλει εις τον Υπουργόν έκθεσιν λεπτομερή γνωμοδοτών περί των ληπτέων μέτρων και ειδικώτερον περί της ικανότητος του ζήλου και του ήθους του προσωπικού της υπηρεσίας. Άρθρ.13.-1.Ο επιθεωρητής καθ’ ον χρόνον δεν απασχολείται εις την κατά τόπους επιθεώρησιν  εδρεύει εν τη διευθύνσει και επιλαμβάνεται της μελέτης των εις αυτόν ανατιθεμένων υπό της διευθύνσεως θεμάτων. ΚΕΦΑΛΑΙΟΝ ΣΤ΄ Επιθεώρησις Εμπορ. Πλοίων Άρθρ.19.-1.Εν Πειραιεί λειτουργεί ιδία υπηρεσία υπό τον τίτλον «επιθεώρησις εμπορικών πλοίων» προς βεβαίωσιν ότι ταύτα ως και τα εν γένει ναυπηγήματα πληρούσι τους όρους ασφαλείας της ναυσιπλοΐας και της υγιεινής των επιβαινόντων. 2.Εις την υπηρεσίαν ταύτην αποσπώνται εις το πολύ ναυπηγικός, τρεις μηχανικοί, εις κατώτερος υγειονομικός και εις ραδιοτηλεγραφητής αξιωματικοί του πολεμικού ναυτικού. Δια τας λοιπάς διατάξεις βλ. ανωτ. σελ. 4. 